khistorydata/jeongjo-sjw-relations huggingface dataset:
정조 16년
壬子二月十七日辰時上御重熙堂左副承旨右副承旨入侍時左副承旨李義弼右副承旨洪仁浩假注書鄭尙愚記注官金良倜承膺祚以次進伏訖上命讀公事書判付訖上曰右承旨與前水原府使入侍賤臣承命出傳右承旨李晩秀前水原府使趙心泰進伏心泰曰園所植木八邑民丁限里使役事纔有成命矣臣待罪本邑兩年擧行而各邑守令俱爲領赴必也躬飭靡不用極但監色昧於種法民人狃於彌縫或不無有名無實之歎今番則京營將校中慣於種植者大邑二名小邑一名另擇分送於八邑分授地界使之董飭樹木採納中雜木之傷根葉者松木之不戴土者一一照檢最所不勤之類捉送差使員以爲從輕重懲治之地而且或慮曠日多數付役雜亂種植則一二京校有難遍察摠檢每日役丁無濫無略量宜分排該邑守令及京校竝該邑監色幾乎逐株躬飭然後庶責實效而如是之後畢竟樹木若有枯損之居多則董飭京校該邑監色從重勘繩之意定界分授之日差使員及各該守令面面申飭嚴立科條恐合事宜至於邊將差員自前雇軍種植矣今亦依此例局內緊要處無論補植新種使之從便擧行而所入雇價某樣錢中隨所入上下後都數會減事知委於時府使而園官則以所屬園軍亦當分授種植實役役軍糧米每日二升式以火巢內賭地條計日上下似好加定火巢洪範山多有莎脫處而或播稷或播草種以爲掩覆之道者不可緩矣稷種與畿伯相議隨所入取用草種使時府使就境內厚價貿用爲宜且以檜木採運言之今方自三軍門擇定將卒監採監運而及其運去之後差使員等量其可種地界眼同該校一一監植亦涉方便至於禿山山城自是外禁養而尙無一枝木培養者如是延拖未知何時成樣山城所付一面民丁劃給中軍使之全意種植着力擧行恐不可已矣補土處昨夏以後略有執頉者勢將趁今春完補而所入空石必將不些自畿營從所入進排爲宜矣仍伏念植木之後各隨地界分植牌木列書該守令及監董校吏姓名俾考日後勤慢者已成近例今亦依此擧行而但橡實松子前後播種之時非不嚴飭而每有卒卒了當之習必致不精雜亂之弊固已悚悶況松子播種大有異焉今番則雖或曠費日字必也以精爲主各分經界播種後揷牌標識隨立苗多寡以爲考能否賞罰之地則必當各自努力可責成效上項諸條一竝出擧條申飭何如上曰依爲之令廟堂卽爲分付該道可也出擧條命仁浩書傳敎曰學禮講文具也照訖講尤文具之文具也然循其名而責其實猶賢乎創新制而揭新令之故昨秋照訖旣有申飭今番學禮之講亦分申復舊規而近來士習之不古豈多士之過卽朝廷之不能修明此何異於不敎而刑乎所以講必緩捧劣者又許代製而諸生不識三五申令將爲次次加飭之本意自明日會圍及來頭式年謂以法禁之依舊蕩然則又豈非罔民之一端乎大抵科弊之一變反古非不知在此貢擧薦士之一事而初下綸音之至今載之空言者亦豈無所以而然哉貢薦之古規姑難遽用則勢將制之於法度之中趁此京外多士咸聚之時宜有一番敷示以此傳敎大書揭于兩所試場仍令泮長揭板明倫堂俾各勿以法緩而放意亦勿以令嚴而操心事曉然知悉又命書傳敎曰近來不怕無畏乏識蔑檢者卽所謂年少名官輩也陞試庠製之尋常開坐待士之道不當若此況此國試乎奉命試講體貌何等嚴重則對諸生跛身側弁橫竹對飯彼諸生之急於越講甘心冒赴是豈諸生之過莫非自試官之犯科而然初欲於開講初日處分而姑且至今者以待竣事也此猶萬萬可駭又況雜以俚語而諧謔從又看顔而越栍云如許試官若不繩以重典不但法無所施遠方觀國光者以今日朝廷紀綱爲如何學禮講三所試官等自政院卽捧現告一倂分竄遠地臺監之進參法意至嚴而不惟不禁隨以同犯三所監察一竝畿沿定配其中暫赴之蔭監爲先推考史官之往會試出榜都目開政照訖學禮等講座者所以糾察能否入而論啓出而記史之意則于今幾日無一言開口辱命大矣渠輩若有一分人心昨秋之後宜有懲羹之思而昏謬如此當該藝文館官員令該府拿問勘處旣參其席則宜行職事如啞如聾之狀極爲駭然不可以職卑而寬恕承文院成均館校書館官員等亦爲拿處泮中之事泮長豈可不知昨秋則留在檢飭而今番則一日外稱病在家者此等占便之習焉敢惟意乎大司成金方行下義禁府推考莫曰今之士不如古之士朝家之所以待之古今奚異諸生之自重亦豈但爲其身而已則堂堂黌堂有此無前駭悖之擧不敢誰何於其際掌議及兩齋班首亦竝停擧雖以承宣言之目雖未擊耳猶得聞則何去而始欲出擧條論罪乎當該承旨等亦爲從重推考呵隷之頭帽有耳唱導之頂巾有舌而近日臺臣大於此貽羞不稱之端雖曰不一而足似此無難言之事亦不一言致煩特敎顧其職名能不溺職行公兩司亦爲從重推考上曰留院公事入之出榻敎晩秀曰訓鍊大將趙心泰植木檢飭事水原進去矣所佩命召及兼帶右邊捕盜大將命召大將牌傳令牌何以爲之乎上曰仍佩往來可也晩秀曰將兵之任不可無摠察之人何以爲之乎上曰都提調摠察從事官發牌聽傳敎捕將則他邊大將牌招兼察可也出擧條仁浩曰監試覆試一二所收券官封彌官例以成均館久任郞廳差送故單子纔已啓下而司成姜忱直講鄭東愼典籍張鍚胤遠地分竄事命下矣其代令該曹口傳差出待下批改付標以入學禮講進去文監察畿沿定配事命下矣會試臺監望筒無以備員受點云未差之代亦令該曹一體口傳差出待下批修正以入何如上曰依爲之出擧條命退承史以次退出
정조 16년
壬子二月十七日未時上御重熙堂右承旨右副承旨入侍時右承旨李晩秀右副承旨洪仁浩假注書鄭尙愚記注官金良倜承膺祚以次進伏訖上命讀公事書判付訖上曰重臣鄭昌順之靳點蓋有以焉扶正斥邪卽予本意今日群下豈或以向來處分認以爲不嚴於斥邪而洪樂安事誠一變怪注措用捨太阿在上欲用則用不欲用則不用予豈因一種恐動之說有所撓奪耶其所設計不可但以投鼠忌器論也大抵樂安苟有眞箇攻邪學之心則上疏陳聞可也貽書大臣至再至三期於轉徹亦可也而不此之爲一邊長書一邊流播異趣他類之人無不傳說殆若置郵而傳命甚至登徹於筵席此其用意之專在左相明若觀火渠之蹤跡蹊逕自上亦豈無聞知之事樂安之一番處分予意已定而猶未到底綻露故姑此遲待而如樂安者終逭於法則豈可曰威福之在上乎洪仁浩卽樂安之至親故向使仁浩私問於樂安使渠書出本事根脈則始雖漫漶畢竟語多相關於重臣重臣何以得此予之所取於重臣者爲其一段陽明向日宮筵奏對與樂安語意頗異重臣豈忍欺予而此事未究竟之前不可不靳點矣今日試望異於官職第令出牌重臣承違間自量爲之此筵敎承旨錄送重臣可也命退承史以次退出
정조 16년
行都承旨趙尙鎭坐行左承旨申大顯坐右承旨趙衍德坐直左副承旨申耆坐右副承旨李百亨坐直同副承旨金載翼坐注書二員未差假注書尹行直仕鄭尙愚仕直事變假注書任㸁仕
정조 16년
上詣景慕宮入齋室後內閣玉堂藥房口傳問安答曰知道還宮後內閣政院玉堂藥房口傳問安答曰知道
정조 16년
李百亨啓曰大司憲具㢞掌令權儐持平李羽逵閔師宣呈辭執義李宗爕未肅拜掌令宋煥箕在外監察茶時之意敢啓傳曰知道
정조 16년
申大顯啓曰日次儒生殿講過齋後更稟事命下矣以何日爲之乎敢稟傳曰過監試後更稟
정조 16년
趙衍德啓曰禁衛營將官來言今日本營軍兵日次私習云矣敢啓傳曰知道
정조 16년
趙衍德啓曰御營廳將官來言今日本廳軍兵日次私習云矣敢啓傳曰知道
정조 16년
傳于趙衍德曰右承旨入侍
정조 16년
傳于申耆曰領敦寧留都領府事同爲留都事知悉
정조 16년
傳于申耆曰騎馬四匹立之史官四員待命
정조 16년
傳于趙衍德曰京畿監司兵曹郞廳道路摘奸置之傳語軍依己酉年例爲之事分付
정조 16년
傳于李百亨曰當該司謁推考
정조 16년
傳于李百亨曰今番監試若以幸行之當前草草考券是豈初試時申勅之意乎出宮後出榜亦好詣闕合榜坼名後修整榜目付撥路試官則退去還宮後入來肅拜事分付
정조 16년
李百亨以弘文館言啓曰本館下番闕直事甚未安今日政新除授玉堂待下批仍卽牌招入直何如傳曰允
정조 16년
李百亨以司僕寺一二提調意啓曰明日旗軍洗馬時本寺僉正當爲進參而僉正南公轍以身病改差矣其代令該曹口傳差出以爲進參之地何如傳曰今日政差出可也
정조 16년
有政吏批判書金思穆進參判李在學式暇參議沈煥之進右承旨趙衍德進以李喆模爲大司諫申禹相爲司諫權坪爲獻納朴載淳爲正言李貞運爲副修撰李殷模爲副校理具庠爲判尹李夔爲兵曹參知金文淳爲同經筵徐浩修爲藝文提學金文淳爲同成均鄭昌順爲內醫提調李英敎爲司僕僉正宋彙敏爲禁府都事洪載淵爲敦寧主簿李在徽爲典籍鄭昌順爲知經筵綾城尉單具敏和延豐君單李𡊠林懋遠監察朴宗厚東部令安廷鐸掌樂主簿尹瑩禮安縣監李宗憲蔚珍縣令趙翰逵爲沙斤察訪知經筵單金文淳同經筵單鄭好仁兵曹參議單李夔參知單李師濂
정조 16년
兵批判書李秉模進參判閔台爀病參議李夔未肅拜參知李師濂入直進行左承旨申大顯進以金樂大爲僉使黃世中爲忠狀將金翰周爲訓鍊主簿李溏爲釜山僉使李福遠爲平安兵虞候洪健祚爲淸州營將李壽鵬爲全羅兵使張世經爲五衛將李性喆爲慶尙右兵虞候同知單朴世珽副護軍李應爀趙㠎黃世中洪彦喆竝單付副司直洪檍洪秀輔徐龍輔權以綱李敬五尹東晩李夔李鎭復李壽咸李翼晉兪彦修徐郁修李秀夏李邦榮尹履相安廷玹金翊休金履禧李喆模李思祚柳文養洪仁浩洪秉聖金履翼尹光普李益恢竝單付副司果張至冕單付
정조 16년
再政以李甲會爲都摠經歷李儒燁爲宣傳官沈興永爲文兼林裁洙爲釜山僉使李殷昌爲咸鏡中軍趙光鉉爲平安中軍
정조 16년
以孫會慶成大中李基禎囚單子傳于李百亨曰保放
정조 16년
以李濟萬李東埴囚單子傳于李百亨曰保放
정조 16년
以金方行囚單子傳于李百亨曰保放
정조 16년
趙尙鎭以吏曹言啓曰司僕寺僉正南公轍呈狀內矣身素患痰癖之症當此換節之時方在苦痛中時月之內萬無供仕之望云身病旣如是則不可强令察任今姑改差何如傳曰允
정조 16년
趙衍德以兵曹言啓曰明日景慕宮展拜時侍衛及各差備不可不備員而本曹郞廳八員內正郞李益洙差祭在外尹魯東試官進安經心兼春秋除本仕金達淳佐郞李東埴方在待勘中鄭觀輝外司上直李邦仁入直侍衛一員未差守宮禁喧無以分排合有變通之道令該曹以在京無故人口傳差出以爲備員擧行之地何如傳曰允
정조 16년
兵曹口傳政事以李德鉉爲兵曹佐郞
정조 16년
趙衍德以兵曹言啓曰闕內入直訓鍊都監局別將把摠哨官及內三廳守門將禁衛營把摠哨官等番單子每中日書入矣今此幸行相値勢難受點今二月二十四日番單子二十七日入直人員竝爲受點趁期替直分所單子待受點卽爲書入巡將監軍二十三日入啓單子預爲排日受點逐日受牌大省記及別省記自今二十四日二十六日至二十三日預爲書入京中軍號亦自二十四日二十六日至預爲啓下留置政院逐日頒布隨駕所軍號自隨駕所啓下頒布之意敢啓傳曰知道
정조 16년
趙衍德以兵曹言啓曰兼司㒒將南履五身病猝重勢難供職呈狀乞遞實病旣如是則宿衛領軍之將不可久曠改差何如傳曰允
정조 16년
兵曹口傳政事以李敬大爲兼司㒒將
정조 16년
趙衍德以兵曹言啓曰因承政院啓辭邊將應薦不薦人令該曹察推事允下矣左參贊金華鎭行司直鄭昌順右參贊宋載經行副司直尹坊趙尙鎭李頤祥彦春君金麟瑞同中樞金泰儉義州府尹趙鎭宅永興府使徐有臣襄陽府使申大年寧越府使朴基正三和府使李普漢肅川府使金爔綾州牧使尹耆東咸從府使白泳鎭定平府使鄭麟采古群山僉使李瑞龜車嶺僉使金鼎澤新門別將金挺夏長壽山城別將朴守觀俱爲應薦而不薦竝依定式推考警責何如傳曰允
정조 16년
趙衍德以兵曹言啓曰今此行幸時侍衛禁軍不可不點擇以行矣各番禁軍中新受馬及病蹇不能致遠之類依例推移替直之意敢啓傳曰知道
정조 16년
趙衍德以御營廳言啓曰今二月十八日景慕宮展拜時依兵曹節目集春營入直軍五十名新營入直千摠鄭殷誠領赴于訓鍊都監都領陣該入直哨官申亨祿率該哨標下軍七名仍爲入直東營入直軍三十名除出該入直把摠李仁默率領宮大門外把守而竝待標信出用解嚴後各還本處入直之意敢啓傳曰知道
정조 16년
李百亨以義禁府言啓曰時囚罪人沈學祖令次堂以公罪草記勘放事命下矣沈學祖傳旨內全羅監司上疏自門隙捧入拿處罪取考律文則大明律制書有違條有曰凡奉制書有所施行而違者杖一百矣沈學祖杖一百以公罪收贖放送何如傳曰允
정조 16년
李百亨以義禁府言啓曰學禮講試官姜忱張鍚胤鄭東愼金達淳一竝分竄遠地事承傳啓下矣姜忱全羅道任實縣張錫胤荗長縣奠東愼慶尙道淸道郡金達淳安東府竝分竄而以承傳內辭意具罪目依例發遣府羅將押送于各其配所何如傳曰允
정조 16년
李百亨以刑曹言啓曰卽接學禮講試所移文則金堤居幼學金興淵爲其弟昌淵代講全州居幼學金雩龍冒年應講罪與其兄雲龍竝爲捉送矣取考律文則大典通編試取條有曰凡講借者代者竝杖一百身充水軍科場用奸者邊遠充軍金興淵金昌淵依借代之律竝杖一百身充水軍移文兵曹各定配所押送金雩龍亦依科場用奸之律慶尙道固城縣充軍定配卽爲押送其兄雲龍在渠雖無所犯旣與之同赴會試則一任其弟冒年應講於莫重科場而不爲禁止者亦不可無罪自臣曹參酌照勘何如傳曰允
정조 16년
壬子二月十八日辰時上詣景慕宮展拜入侍時行都承旨趙尙鎭同副承旨金載翼假注書尹行直鄭尙愚記注官金良倜承膺祚一提學吳載純檢校直閣徐榮輔待敎徐有榘以次隨駕上具翼善冠衮龍袍乘輿出永淸門由明政門弘化門入逌瞻門至齋室門外降輿入齋室出東挾門詣版位行再拜禮訖入廟內奉審訖還詣齋室命入外辦通禮跪啓請外辦上出西挾門乘輿出逌瞻門尙鎭曰莫重御路全不修治事體所在誠極駭然漢城府當該堂上推考當該郞廳及該府官員所當重勘而本院請推之外無他可施之罰何以爲之敢稟上曰依爲之郞廳及部官拿處可也出擧條秉模曰弘化門前路卽每月動駕之地而全不修治漢城府堂郞及該部官員政院雖已請罪訓鍊大將領軍先詣則亦難免不飭之失從重推考何如上曰依爲之出擧條仍進詣入弘化門由明政門永淸門還內諸臣以次退出
정조 16년
壬子二月十八日午時上御重熙堂右承旨入侍兵曹判書同爲入侍時右承旨趙衍德假注書鄭尙愚記注官安經心金良倜兵曹判書李秉模以次進伏訖上命讀公事書判付訖秉模曰新除授全羅兵使趙㠎與前兵使李章漢有親査應避之嫌呈狀乞遞今姑改差何如上曰依爲之出擧條命書傳敎曰陵幸當前禁軍將有闕代令該曹口傳差出又命書傳敎曰政官牌招開政又命書傳敎曰藥房提調今日政差出命退諸臣以次退出
정조 16년
行都承旨趙尙鎭坐行左承旨申大顯坐右承旨趙衍德坐左副承旨申耆坐直右副承旨李百亨坐同副承旨李冕膺坐直注書二員未差假注書尹行直仕鄭尙愚仕直事變假注書任㸁仕
정조 16년
大殿王大妃殿惠慶宮內閣政院玉堂口傳問安答曰知道大殿中宮殿藥房口傳問安答曰知道中宮殿內閣政院玉堂朝廷二品以上六曹堂上兩司長官單子問安答曰知道
정조 16년
藥房提調鄭昌順副提調趙尙鎭啓曰伏未審夜間聖體調攝若何寢睡水剌之節何如膈候諸節亦何如臣等率諸御醫趁早入診詳察聖候議定湯劑爲宜臣等不任區區下忱敢來問安竝此仰稟答曰知道後日次入侍宜矣
정조 16년
申耆啓曰大司憲具㢞掌令權儐持平李羽逵閔師宣呈辭執義李宗爕未肅拜掌令宋煥箕在外監察茶時之意敢啓傳曰知道
정조 16년
趙衍德啓曰守禦使吳載純以司㒒提調旗軍洗馬今方慕華館出去矣所佩密符來請還納何以爲之敢稟傳曰仍佩往來
정조 16년
李百亨啓曰學禮講試官等處待其自首捧現告以入事命下矣卽爲査問其對飯委折則金羲淳金熙朝避坐向隅喫飯姜忱張錫胤金達淳鄭東愼皆不避坐云自首辭意旣如此合有區別之道依下敎姜忱張錫胤金達淳鄭東愼等傳旨捧入金羲淳金熙朝亦不可全然無罪而本院請推之外無他可施之罰何以爲之敢稟傳曰回坐避坐雖似五十步百步亦自有階限伊今放倒之時俗宜有絃韋之區別竝施不敍之典
정조 16년
傳于申耆曰左副承旨入侍
정조 16년
以副校理李殷模副修撰李貞運牌不進罷職傳旨傳于申大顯曰只推
정조 16년
傳于趙衍德曰未下直閫帥使之明日辭朝
정조 16년
承旨前望單子入之李冕膺落點
정조 16년
趙尙鎭啓曰新除授承旨李冕膺方在罷散中何以爲之敢稟傳曰敍用
정조 16년
傳于申耆曰解凍之時治道民力必當倍入若依秋行例限以如砥如矢則是豈申飭之本意乎卽令廟堂嚴飭該道略略除治如是下敎之後若或過費民力當該地方官當各別嚴勘而一兩日內發遣宣傳官當考其擧行之如何竝以此意俾各知悉
정조 16년
傳于申耆曰今番行幸時陵所齋室及宿所邑站勿爲一新修理只窓戶修補高陽中東軒坡州裨將廳爲小次略略修理事分付整理使處
정조 16년
以李東植囚單子傳于申耆曰保放
정조 16년
以李儀亨朴宗明囚單子傳于申耆曰付過放送
정조 16년
以平安監司洪良浩狀啓各邑還餉之應留者特許從便加分事令廟堂稟旨分付事傳于申耆曰依狀請施行事分付
정조 16년
以全羅右水使卞至健狀啓漂到異國船接濟問情等事着實擧行之意嚴飭地方官事傳于趙衍德曰問情後卽爲還送厚給衣糧事令廟堂分付
정조 16년
申大顯以內醫院提調意啓曰自前陵幸時若是經宿之地則陪從掌務官一員例自司僕寺補把馬一匹許給矣今番行幸時依前例許給之意分付該寺何如傳曰允
정조 16년
李冕膺以禮曹言啓曰卽接徽陵別檢所報則本陵曲墻當此解凍之時北邊外築缺落爲五尺西邊罅隙爲三寸云陵上曲墻外面缺落處曾無慰安之擧慰安祭勿爲擧行只本曹郞廳依前例進去奉審後稟處何如傳曰戶曹解事郞官一員進去奉審來奏政院待解凍卽爲擇吉修改申飭未久有此墻垣缺落之報近來寢郞之不謹守護若此這這嚴勘然後庶可責效大抵如許無狀之輩豈令虛費俸祿計仕陞遷乎若將缺落則必當知其㾗旣知之則亦當卽報該曹使之草記不此之爲以頉報看作無難尤豈不萬萬無狀乎進去郞官詳審缺落處㾗跡之何如果是卽當枚報而掩置者則令該曹口傳差出若或曾有枚報而卿曹掩置則當該堂上査出捧現告施以罷職之典官員勿論更以此意自卿曹發帖各處申明嚴飭可也
정조 16년
李冕膺以禮曹言啓曰日前因懿陵參奉所報本陵火巢內生松偸斫罪人李三奉爲名漢照律嚴繩之意論移刑曹矣卽接本陵官所報則以爲偸斫罪人卽陵底世居宦者朴鳳遇之奴而鳳遇發怒於其奴之移法司終不出給其奴入來齋所其所作拿無所不至云如此變怪前所未聞此類橫濫之習不可仍置朴鳳遇作拿齋所之罪令攸司從重科治以杜日後之弊何如傳曰渠亦人耳有耳亦知故事則焉敢如彼其犯科乎令該曹捉來嚴刑定配事分付可也
정조 16년
趙衍德以司僕一二提調意啓曰今日本寺旗軍洗馬時內乘俱爲進參而內乘李溏昨日政移拜外任矣其代令該曹口傳差出使之進參之地何如傳曰前內乘仍任其代令該曹口傳差出
정조 16년
兵曹口傳政事內乘李溏仍任事承傳
정조 16년
趙衍德以禁衛營言啓曰今日外各營軍兵等中日日次而旗軍洗馬相値不得設行之意敢啓傳曰知道
정조 16년
趙衍德以御營廳言啓曰本廳外各營入直軍兵等中日日次而旗軍洗馬相値不得設行之意敢啓傳曰知道
정조 16년
李百亨以義禁府言啓曰平安道平壤府投竄罪人沈頤之放送事承傳啓下矣沈頤之卽爲放送事分付該道道臣之意敢啓傳曰知道
정조 16년
壬子二月十九日辰時上御重熙堂右副承旨入侍時右副承旨申耆假注書鄭尙愚記事官洪樂游徐有聞以次進伏訖上命讀公事書判付訖命書傳敎曰以外面刑政觀之誠有斑駁之嫌而其實自有斟酌者在不能察戢非止此一人而或先以相似之事旣勘竄謫之律或有作故者至於此人在任時西倅貪墨之說屢發於筵席雖不指陳姓名亦豈無依俙模索者乎付之道伯必欲斯速收殺對筵臣頻示意焉則知若不知畢竟致煩朝家處分其所勘罪烏可不加倍於他人乎然外面則終涉如何平壤府投竄罪人沈頤之放送事分付又命書榻敎曰奉命承旨許遞前望單子入之待下批牌招察任命退承史以次退出
정조 16년
壬子二月十九日未時上御重熙堂右承旨入侍時右承旨趙衍德假注書鄭尙愚記事官洪樂游徐有聞以次進伏訖上命讀公事書判付訖上曰今則政府備員公付禮曹孝烈單子從速修啓可也命書榻敎曰中宮殿進御一錢五分重人蔘粟米飮自今日限五貼煎入命退承史以次退出
정조 16년
行都承旨趙尙鎭坐行左承旨申大顯坐直右承旨趙衍德坐左副承旨申耆坐右副承旨李百亨坐直同副承旨李冕膺坐注書二員未差假注書李重蓮仕直鄭尙愚仕事變假注書任㸁仕
정조 16년
藥房提調鄭昌順副提調趙尙鎭啓曰伏未審夜間聖體若何寢睡水剌之節何如膈候諸節亦何如昨日批旨旣伏承後日次入侍之命臣等率諸御醫趁早入診詳察聖候議定湯劑爲宜臣等不任區區憂慮敢來問安竝此仰稟答曰知道後日次入侍王大妃殿惠慶宮中宮殿藥房口傳問安答曰知道
정조 16년
李冕膺啓曰大司憲具㢞掌令權儐持平李羽逵閔師宣呈辭執義李宗燮未肅拜掌令宋煥箕在外監察茶時之意敢啓傳曰知道
정조 16년
李百亨啓曰備邊司郞廳來言今日賓廳日次而無時急稟定事不得來會云矣敢啓傳曰知道
정조 16년
趙衍德啓曰今此陵幸時守禦廳留陣事命下而守禦使吳載純以贊禮進去矣何以爲之敢稟傳曰禮判本職許遞
정조 16년
趙尙鎭啓曰今二十五日永陵親祭祭文當爲製進藝文提學徐浩修待開門牌招何如傳曰允
정조 16년
傳于李冕膺曰下直閫帥入侍
정조 16년
備忘記全羅兵使李壽鵬左水使李殷福右水使李恒林慶尙左水使李光燮下直各長弓一張長箭一部片箭一部筒兒一箇賜給
정조 16년
兵曹口傳政事副司直吳載純徐榮輔
정조 16년
吏曹口傳政事以鄭昌順爲司僕提調
정조 16년
傳于李百亨曰園所植木當用鄕軍卜馬新番鄕軍先期點考出用於隨駕及留都事分付禁御兩營
정조 16년
傳于李冕膺曰戶兵換房
정조 16년
傳于申大顯曰一二所上試官推考
정조 16년
傳于趙尙鎭曰觀科鄕儒多上來明日當書下御題與京儒使之應製而考下當在行幸還宮後鄕儒則應製後勿爲等待欲爲下去者俾卽下去賞典當令本道爲之預令泮堂知悉知委
정조 16년
傳于趙尙鎭曰今番監試七八十老人之發解者爲數人別坐收券除非太外題大違格切勿輕書更外等事分付試所
정조 16년
以李重蓮洪樂游徐有聞囚單子傳于李百亨曰保放
정조 16년
以禁府都囚徒傳于李冕膺曰四館所官員與試官臺官異焉飭已施竝付過放送
정조 16년
尹行直有頉代以李重蓮爲假注書
정조 16년
申大顯以禮曹言啓曰卽接恭陵令所報則今二十五日本陵祭享時兩官當爲備員將事而參奉權思潤時在慶尙道安東地終不上來云莫重祭享兩官不可不備在外參奉權思潤今姑改差其代卽令該曹口傳差出以爲備員將事之地何如傳曰令該曹口傳相換仍令道伯申飭起送可也
정조 16년
吏曹口傳政事恭陵參奉權思潤孝陵參奉李仁行相換
정조 16년
吏曹口傳政事以尹行直爲徽陵別檢以閔斗爀爲參奉
정조 16년
李百亨以刑曹言啓曰懿陵齋所作拿罪人朴鳳遇徒黨十餘人之更爲作拿於齋所者依下敎問名於其時入直參奉李周斌處則以爲朴鳳遇事出後更無他人之作拿而只有李鳳祿全福希兩宦來到本陵書員全世俊家以無事彌縫之意懇托云矣旣有陵官處問名捧供之命而陵官之言旣如此捧供一款姑不得擧行至於李鳳祿全福希則朴鳳遇之罪犯何如而敢生營護之心爲此彌縫之計者究厥所爲誠極無嚴亦不可無罪竝自臣曹考律勘處何如傳曰作罪宦者無論首從一竝嚴刑限直招修啓目若或歇杖又或不捧直招卿等難免其責而所犯如許則外此行惡可知況渠輩亦人必知古事則其所行惡尤豈不痛惡乎所犯外常時行惡之類亦爲捉來嚴刑取服可也
정조 16년
李百亨以備邊司言啓曰會寧慶源開市旣已完畢令槐院撰出咨文別定禁軍騎撥下送灣府使之傳給鳳城將處以爲轉致北京之地何如傳曰允
정조 16년
李百亨以都摠府言啓曰今此永陵行幸時寶劍侍衛不可不備員而都摠管尹坊副摠管李頤祥未肅拜李鼎揆在外姜五成以禁衛中軍留陣進寶劍侍衛將不得備員合有變通之道令政院稟旨變通仍令該曹口傳差出以爲備員侍衛之地何如傳曰竝許遞老病及領軍將官亦爲許遞前望單子入之待下批牌招察任可也
정조 16년
摠管前望單子入之都摠管安春君光恩副尉金箕性副摠管李鎭復李得臣李亨元李集斗落點
정조 16년
李百亨以壯勇營言啓曰本營軍器所用甲冑二百五十部短銃一百柄自統營新備而所入物力錢二萬六百九十兩八錢八分先爲推移取用矣己酉庚戌兩年軍器造成物力連以湖南船儲置米中移劃該營使之區處今亦依此例米錢間從長往復區劃事分付兩道道臣統制使處一體行會何如傳曰允
정조 16년
領敦寧府事洪樂性箚曰伏以玉候康復陵謁有命啓鑾涓吉聖孝將伸歡忭欣頌大小惟均第聖體靜攝之餘當此寒暖不調之時百里動駕三日移次下情憂慮曷任區區願陳少愈之戒仰勉益愼之道而惶蹙之蹤不敢煩瀆伏枕耿耿徒積悶鬱仍念臣兼綰太僕職當陪扈而近患寒感膈氣闖發兩旬彌留劇歇無常食飮全却神息昏綴無望自力於于邁之列方切悚惶之忱此際又伏奉留都之命提調亦以守禦留陣奉陪鑾儀董飭僕圉爲任莫重不可暫曠而今此信宿行幸將無一員隨駕揆以國體其爲壞損當如何哉伏乞聖明俯垂諒察亟遞臣司僕之任以重班儀以安賤分焉答曰省箚具悉卿懇司僕二提擧許遞令該曹口傳差出卿其安心調攝傳于申耆曰此批答遣史官傳諭
정조 16년
司諫申禹相疏曰伏以玉候康復天和遄臻臣民慶忭曷有其極而鑾輿復戒行幸當前勞動之節得無犯小愈之誡耶弗匱之孝臣固欽仰而惟疾之憂不可不仰念稍待日候之愈暄聖體之夬復以伸無窮之聖孝千萬幸甚噫嘻天討未行劇逆猶在島配還發律名依舊毫髮無損偃息自如神人之齊憤尙何可論而義理晦塞益無餘地此莫非爲今日臣子者不忠無狀進不能首碎天陛感回淵衷退不能手刃兇賊以洩輿憤沁泄度日尙共戴天每一念此心膽欲裂毛骨皆竦求之往牒豈有如是者哉三司之鐵案一世之鼎沸姑且無論殿下試於中夜平心靜思則以此事謂是耶非耶夫王府之關和本自至重國家之刑章何等至嚴而殿下惟意低昻不少留難旣命拿來旋復縱還視諸臣若兒戲視三尺如弁髦臣愚死罪竊以爲大聖人處事亦未免一失矣昔者孔子之作春秋則以匹夫之身而尙能誅奸諛於旣骨今者殿下之治亂逆則以千乘之威而不能行王法於必討如是而亂賊何以懲人心何以定耶亂賊旣無以懲人心旣無以定則不知宗社之憂至於何境耶思之及此實爲寒心大凡量宜云者其在可生可死之疑者量而後裁之今此逆豎則千妖萬惡不可殫記而眞贓實跡一一承款無不自其口吐出則雖使臯陶奏當釋之執法有萬可殺之罪無一可生之道更何有量宜之可論哉固知今者還配之命實出聖上好生之德而好生之德自可施於平常不可論於逆亂殿下於此雖欲徑情其於國論何哉其於王章何哉伏乞殿下亟寢成命復從臺啓夬旋當律明正典刑無少饒貸焉仍伏念臣之自來無似固已淵鑑之所俯燭而向叨憲職適當懲討之方張他不暇顧章皇出肅矣及登筵席以逆宇正法事隨參長僚之所懷縷縷陳達而忱誠淺薄天聽未廻溺職之失臣亦自知人言之來固所甘心至若伊日筵敎量宜二字大小諸臣無不力爭而終未得請抑鬱之情人孰無之而言責之任尤有倍焉及其筵退之後卽伏見傳敎下者則有喬桐府移配之命臣與諸臺相顧愕眙罔知攸措而旣已公退更難求對聯章呼籲祈懇還寢而日勢已暮門限將迫故不暇長語惟事疾聲忙忙投進矣批旨纔承職名兼遞其時事實灼爲如是焉敢誣也若使喬桐傳敎頒下於登筵之時而臣目睹書出口無一言則誠不可勝誅矣旣歸臺廳之後始見頒布則以疏爭執之外更無他道而及夫大僚之疏出也論責截嚴譴罰是請臣滿心慙悚無地自容其敢曰本事之如是而情實之可諒耶臺端一步已成鐵限豈可以時日之稍久職號之差異晏然仍冒自同無故者哉情踪危蹙轉動無路玆敢略暴微懇仰瀆崇聽伏惟聖慈俯賜諒察亟遞臣所帶之職以安微分仍治臣瀆擾之罪以肅朝綱不勝伏願以司諫申禹相上疏傳于李百亨曰登筵之初不但面諭筵退之前果耳無聞目無見乎焉敢以苟且分疏之說周遮粧撰殆若還至臺廳後始知處分者然乎貽羞莫甚無嚴極矣如許之人豈可以臺閣待之原疏還給令該曹更勿擧擬於耳目之任
정조 16년
壬子二月二十日辰時上御熙政堂右承旨與下直閫帥入侍時右承旨趙衍德假注書鄭尙愚記注官李宗烈承膺祚全羅兵使李壽鵬全羅左水使李殷福右水使李恒林慶尙右水使李光爕以次進伏訖上命讀公事書判付訖上曰左副承旨右副承旨入侍賤臣承命出傳左副承旨申耆右副承旨李百亨進伏上曰閫帥進前可也壽鵬等以次進前各奏職姓名訖上曰閫帥之任不輕而重各自恪勤奉公可也命百亨宣諭宣諭訖命退諸臣以次退出
정조 16년
壬子二月二十日辰時上御重熙堂右承旨入侍時右承旨趙衍德假注書鄭尙愚記注官李宗烈承膺祚以次進伏訖上命讀公事書判付訖上曰刑曹參議許遞出榻敎命退承史以次退出
정조 16년
行都承旨趙尙鎭坐行左承旨洪聖淵坐行右承旨申大顯坐左副承旨趙衍德坐直右副承旨申耆坐直同副承旨李百亨坐注書二員未差假注書李重蓮仕鄭尙愚仕直事變假注書任㸁仕
정조 16년
藥房提調鄭昌順副提調趙尙鎭啓曰伏未審夜間聖體調攝若何寢睡水剌之節何如膈候諸節亦何如連伏承後日次入侍之批而尙未有備診筵召接之命區區下情尤不勝憂鬱臣等率諸御醫趁早入診詳察聖候議定湯劑爲宜王大妃殿氣候何如惠慶宮氣候何如敢來問安竝此仰稟答曰知道卿等後日次入侍問候自明日依前日次都提調未差之代政官牌招開政除留都及在外擬入事分付可也
정조 16년
趙衍德啓曰來二十五日朝參日次而動駕相値頉稟之意敢啓傳曰知道
정조 16년
傳于趙衍德曰傳香承旨馳詣宗廟景慕宮奉審摘奸以來
정조 16년
傳于李百亨曰年前以長不滿數尺雖減下近來渠儕僚之身長多有遜於渠者設令八尺之軀過於曺交羌無實而冗長反不若短小精悍前別職鄭觀采還差
정조 16년
摠管前望單子入之副摠管任嵂落點
정조 16년
傳于申耆曰同副承旨許遞
정조 16년
傳于趙尙鎭曰司僕僉正以金魯敬相換
정조 16년
以江華留守柳戇狀啓給代木區劃結錢督捧事傳于李百亨曰水原府結錢捧留本邑事本道監司處分付
정조 16년
趙尙鎭以弘文館言啓曰本館下番闕直事甚未安今日政新除授玉堂待下批仍卽牌招入直何如傳曰允
정조 16년
趙尙鎭以吏批言啓曰司僕寺僉正李英敎呈狀內矣身素患痰癖之症當此換節之時方在苦痛中時月之內萬無供仕之望云身病旣如此則不可强令察任今姑改差何如傳曰允
정조 16년
趙衍德以義禁府言啓曰頃因嶺南封進海衣之糊付湊雜飭敎定式後不卽釐正之道臣重推守令指名狀聞仍令該府拿問嚴勘事命下而已自廟堂行會本道矣卽接慶尙監司鄭大容狀啓則慶州前府尹李秉鼎晉州前牧使金履銈蔚山兼任彦陽前縣監李元植河東前府使洪龍健指名現告矣李秉鼎時任蔚珍縣令金履銈時任禮安縣監而俱在任所云依例發遣府書吏羅將拿來李元植時任咸鏡中軍洪龍健時任平安中軍而亦在任所云發遣府書吏交代後竝拿來何如傳曰其在信令之意不可拿處而止竝罷職今日政差代拿處勿論可也
정조 16년
有政吏批判書金思穆進參判李在學參議沈煥之進左副承旨申耆進以鄭東觀爲副修撰李𡊠爲禮曹判書李冕膺爲刑曹參議朴宗岳爲內醫都提調洪檍爲分內醫提調李宗憲爲蔚珍縣令尹瑩爲禮安縣監趙翰逵爲沙斤察訪故縣監尹慶元贈吏判例兼贈職事承傳
정조 16년
再政以洪大榮爲典簿宋時淵爲司宰主簿尹翊東爲西學敎授金孝建爲兵曹正郞洪聖淵爲承旨
정조 16년
三政以金在聃爲司僕僉正金魯敬爲平市主簿
정조 16년
四政以洪㝡榮爲顯隆園令司僕僉正金在明平市主簿金魯敬相換
정조 16년
兵批判書李秉模進參判閔台爀病參議李夔進參知李師濂病行左承旨申大顯進以邊得讓爲副摠管趙光鉉爲平安中軍金殷昌爲咸鏡中軍林載洙爲釜山僉使副司直金載翼李羽晉竝單付同知單張興成僉知單張世經副護軍單任嵂
정조 16년
申大顯以兵曹言啓曰今二月二十一日武臣賓廳講書日次而親臨瑞蔥臺試射相値不得爲之之意敢啓傳曰知道
정조 16년
申大顯以訓鍊都監言啓曰依試記判下武藝廳雨具直鳥銃邊一中邊尙業等六名各木綿一疋依帳幕軍例施賞之意敢啓傳曰知道
정조 16년
申大顯以訓鍊都監言啓曰帳幕軍鳥銃貫一中邊二中兼司僕金光玉等二名邊三中尹弼國各木綿一疋布子二疋貫一中邊一中梁壽河等二名各木綿二疋邊二中崔顯樞等二名各木綿一疋布子一疋貫一中金光淳等三名邊一中金興澤等十六名各木綿一疋考例施賞而邊二中良人任興道依單子判下陞付兼司僕之意敢啓傳曰知道
정조 16년
申耆以禁衛營言啓曰今日瑞蔥臺時集賢門入直把摠鄭湋當爲應試矣應試間出番把摠金胤行待標信姑令代直事過後還爲入直之意敢啓傳曰知道
정조 16년
申耆以禁衛營言啓曰本營帳幕軍鳥銃邊三中二名邊二中三名兼司僕帖文自兵曹成給而已受兼司僕帖文邊二中一名木一疋布一疋貫一中二名邊一中十一名各木一疋依判下單子考例施賞之意敢啓傳曰知道
정조 16년
申耆以御營廳言啓曰依啓下單子本廳帳幕軍閑良洪東郁鳥銃貫二中崔福順李泰輝等二名邊二中兼司僕帖文自兵曹成給而已陞禁閔成哲等二名邊二中各木一疋布一疋秦好弼等二名貫一中全泰天等十五名邊一中各木一疋考例分等施賞之意敢啓傳曰知道
정조 16년
趙衍德以刑曹言啓曰前府使洪百游招致曹庭謹以下敎內辭意退定十日之限各別嚴飭矣今過定日無意備納渠雖無識武夫特敎之下如是頑拒萬萬痛駭依前判付移送義禁府處之何如傳曰無識武夫姑無論卿等擧行萬萬駭然更爲退限一一備給後草記可也
정조 16년
申耆以刑曹言啓曰因禮曹啓辭懿陵火巢內生松偸斫罪人奴三奉隱置不給作拿齋所之宦官朴鳳遇令該曹捉來嚴刑定配事命下矣依下敎朴鳳遇各別嚴刑一次後全羅道樂安郡定配所卽爲押送之意敢啓傳曰知道
정조 16년
刑曹啓目罪人李鳳祿等更加嚴刑期於取服金成一等待其捉來一體嚴刑得情後稟處何如判付啓犯罪各人等待其捉來嚴刑一次定配爲良如敎
정조 16년
壬子二月二十一日辰時上御瑞蔥臺隨駕軍兵試射入侍時行都承旨趙尙鎭右承旨趙衍德左副承旨申耆右副承旨李百亨假注書李重蓮鄭尙愚記事官洪樂游徐有聞檢校直閣鄭東浚徐龍輔尹行任徐榮輔待敎徐有榘以次侍立上具平戎服乘馬出永淸門入靑陽門降馬陞座命試官以下行禮其餘節次置之可也兵曹判書李秉模壯勇營兵房金持默行副護軍李得濟以次行禮訖耆跪告宰樞執鼓應射人以次發射訖耆跪告拾箭擂鼓命得中人以次頒賞訖命書榻敎曰都監中軍李得濟從事官尹光普從重推考又命書傳敎曰試所進去摠管許遞今日政差出又命書傳敎曰瑞蔥臺試射時宣傳官柳命源等小布五中其餘四中及柳葉箭三中四分人竝依例直赴殿試又命書傳敎曰差祭摠管許遞前望單子入之待下批牌招察任又命書榻敎曰都承旨爲禮房上乘馬出靑陽門由延生門還內諸臣以次退出
정조 16년
行都承旨趙尙鎭坐直行左承旨洪聖淵坐行右承旨申大顯坐左副承旨趙衍德坐直右副承旨申耆坐同副承旨李百亨坐注書二員未差假注書李重蓮仕直鄭尙愚仕事變假注書任㸁仕
정조 16년
李百亨啓曰大司憲具㢞掌令權儐持平李羽逵閔師宣呈辭執義李宗燮未肅拜掌令宋煥箕在外監察茶時之意敢啓傳曰知道
정조 16년
申耆啓曰禁衛營將官來言今日本營軍兵日次私習及中日設行云矣敢啓傳曰知道
정조 16년
申耆啓曰御營廳將官來言今日本廳軍兵日次私習及中日設行云矣敢啓傳曰知道
정조 16년
傳于李百亨曰摠管前望單子入之待下批牌招察任
정조 16년
摠管前望單子入之副摠管李集斗落點
정조 16년
申耆啓曰卽見忠淸兵使崔景岳狀啓則上番禁衛軍率領軍官不塡姓名空間上送原狀啓係是軍摠雖不得不捧入矣奏御文字何等莫重而如是錯漏萬萬駭然該兵使所當重勘而本院請推之外無他可施之罰何以爲之敢稟傳曰令廟堂稟處可也
정조 16년
趙尙鎭以禮曹言啓曰卽接孝陵別檢尹寅基所報則自五六日前忽得寒熱之病症似涉疑與本陵參奉李仁行推移出直參奉李仁行與恭陵參奉權思潤相換而新除授本陵參奉權思潤時在慶尙道安東地故曠直可悶不得已擔曳就直矣今則非但病勢之危重如此汚穢之病萬無入直之望云莫重齋所以此汚穢之病不可暫時入直別檢尹寅基今姑改差其代卽令該曹口傳差出以爲進去入直之地何如傳曰允
정조 16년
吏曹口傳政事以李東明爲孝陵別檢
정조 16년
申耆以司僕寺一二提調意啓曰今此行幸時內乘二員當爲隨駕矣假內乘一員令該曹口傳差出使之入直回鑾後卽爲減下何如傳曰允兵曹口傳政事以李潤集爲假內乘
정조 16년
趙衍德以禁衛營言啓曰今二月二十四日永陵行幸時本營軍兵留都事命下矣新營千摠李鉉重騎士將金輔明哨官馮慶文崔宗憲敎鍊官李昌郁騎士二十五人兼別破陣二名舊番鄕軍三十七名率領入直南別營哨官金慶源別騎衛二人舊番鄕軍九名率領守直火藥庫哨官徐在淵別破陣八名兼別破陣五名率領守直之意敢啓傳曰知道
정조 16년
李百亨以義禁府言啓曰學禮講臺監司憲府監察申光岳李尙寯金載一等一竝畿沿定配事承傳啓下矣申光岳京畿南陽府李尙寯通津府金載一仁川府定配而以承傳內辭意具罪目依例發遣府羅將押送于各其配所何如傳曰允李百亨啓曰學禮講臺監監察申光岳等定配傳旨今月十八日啓下義禁府而發配草記今始來呈原草記纔已捧入矣臣之不能察飭已極惶悚而該府擧行之如是稽滯極爲駭然當該堂上從重推考郞廳所當重勘而本院請推之外無他可施之罰何以爲之敢稟傳曰其委折爲先査問以啓
정조 16년
李百亨以義禁府言啓曰忠淸監司朴天衡狀啓內德山前縣監李景壽許多還逋全未收捧經歲虛留其罪狀令攸司稟處事啓下矣李景壽下去忠淸道忠州地云依例發遣府羅將拿來何如傳曰允
정조 16년
行都承旨趙尙鎭齋宿行左承旨洪聖淵齋宿行右承旨申大顯齋宿左副承旨趙衍德齋直右副承旨申耆齋直同副承旨李百亨齋宿注書二員未差假注書李重蓮齋宿鄭尙愚齋直事變假注書任㸁仕
정조 16년
申耆啓曰大駕詣高陽晝停所入幕次後王大妃殿惠慶宮問安何承旨進去乎敢稟傳曰守宮承旨問安後狀啓
정조 16년
申耆啓曰大司憲具㢞掌令權儐持平李羽逵閔師宣呈辭執義李宗爕未肅拜掌令宋煥箕在外監察茶時之意敢稟傳曰知道
정조 16년
申耆啓曰明日動駕時兩司當爲備員進參而諫院時無行公人除在外未署經外未肅拜人員竝卽牌招以爲進參之地何如傳曰允
정조 16년
傳于申耆曰禮房承旨馳詣受香所奉審嫡奸以來
정조 16년
洪聖淵啓曰今此行幸時本院印信當爲齎去禮曹印信一顆留院時取用何如傳曰允
정조 16년
申耆啓曰工曹判書金尙集貢市堂上李秉模依下敎來待矣傳曰入侍
정조 16년
申耆啓曰禮曹參判洪明浩依下敎來待矣傳曰入侍
정조 16년
傳于申耆曰此亦紀綱所在以不薦事昨年申飭何如而焉敢又復逡巡乎當該府使徐有臣罷職
정조 16년
傳于趙尙鎭曰經宿陵幸時告由今番亦依例爲之而更又思之各陵寢則依例爲之爲當如永陵則事體稍異今後令該曹依此知悉永陵外各陵展拜經宿則依例告由廟宮事定式爲之
정조 16년
傳于申耆曰其子又小成大司成金方行保放分揀
정조 16년
李百亨啓曰啓目判下後如有擧行之事則自該曹移關於各該衙門自是前例而平山申榮祖之子擊錚啓目判下刑曹後只爲發關於本道初不知委於禮曹及四館所以致榮祖之許赴一節試所全然不知論其事實責在刑曹事極未安其時當該堂上推考何如傳曰旣有許赴之判下則政院之不能提飭該曹該曹之不能分付四館所俱難免不察當該承旨從重推考當該首堂罷職諸堂從重推考八十老人之無端停擧不但可矜科場事體何等至嚴而不當停而坐停有關後弊今榜無異陳試許赴後式會試事分付
정조 16년
有政吏批判書金思穆參判李在學參議沈煥之行都承旨趙尙鎭進以金履翼爲大司諫林道浩爲司諫李羽晉爲獻納尹序東爲副修撰鄭昌順爲禮曹判書朴基豐爲永興府使南學訓導單盧鑮東學訓導單趙夢璟養賢主簿單鄭魯榮
정조 16년
兵批判書李秉模進參判閔台爀參議李夔參知李師濂病右副承旨申耆進副司直徐邁修副司果尹翊東同知單金益烈
정조 16년
以咸鏡監司李文源狀啓明川府定配罪人沈淑昌唱榜不遠合有參恕之道令該曹稟處事傳于申耆曰放送後許赴殿試事分付
정조 16년
趙尙鎭以忠勳府言啓曰頃因北部居幼學申在安與忠義衛申錫祚分別支嫡事上言臣府以詳査決給之意覆啓判下矣平城府院君申點嫡長孫申錫胤時在京畿安山地故招致詳査則錫胤果是嫡長主祀而錫祚則乃是功臣之旁孫爲錫胤遠族在安則功臣庶孫而爲錫胤從叔宗法不但倫紀所關蔭自是法典攸重則申錫祚之當初冒錄殊極無嚴其口傳爲先勿施罪狀令法府照律嚴處保擧忠義衛三人依戊申新定啓下事目永爲黜廳申在安則徑煩天聽之罪雖爲已請科治旣非嫡孫而敢生冒錄之計者亦極痛駭旣已綻露之後其在懲勵之道有不可仍置申在安亦令攸司照律勘處何如傳曰允
정조 16년
申耆以備邊司言啓曰因政院啓辭忠淸兵使崔景岳狀啓中上番禁衛軍領率軍官不塡姓名空間上送之罪令廟堂稟處事命下矣奏御文宇何等至嚴至敬而領率軍官之不塡姓名事未前聞其在國體不可薄勘而止忠淸兵使崔景岳施以譴罷之典何如傳曰爲先越俸一等可也
정조 16년
申耆以兵曹言啓曰今二月二十四日大駕詣永陵展謁時左邊捕盜大將趙圭鎭以善騎別將隨駕右邊捕盜大將趙心泰以訓鍊大將隨駕矣在前如此之時有曾經捕將權察之例留都禁衛大將徐有大姑令權察何如傳曰允
정조 16년
申耆啓曰因兵曹草記左右捕將以曾經捕將徐有大姑令權察事允下矣禁衛大將徐有大卽爲牌招聽傳敎何如傳曰允
정조 16년
申耆以留都大臣領敦寧府事洪樂性意啓曰臣承命留都一依兵曹啓下事目率領扈衛軍官軍士今日申時量結陣扈衛之意敢啓傳曰知道
정조 16년
申耆以留都大臣意啓曰明日大駕擧動後都城各門初昏時閉門啓東時開門事已自兵曹啓下矣城門旣已早閉晩開則巡邏亦當早發而晩罷待南山擧烽火發巡趁啓東時撤還而依兵曹節目權閉都城門還宮日量宜預開觀光士女弛禁事分付於巡邏營門及左右捕廳左右巡廳而亦爲分付於漢城府知委坊曲之意敢啓傳曰知道
정조 16년
李百亨以禁衛營言啓曰來三月當五番左部後司屬忠淸道五哨軍兵逢點實數六百五十二名已爲點閱整齊來三月初一日與內外各處入直將官軍兵等依例替代後舊軍放送之意敢啓傳曰知道
정조 16년
申耆以禁衛營言啓曰來閏四月當六番中部前司屬京畿五哨軍兵來四月二十五日京中逢點依例準二朔入番之意本道監司處預爲知委何如傳曰允
정조 16년
申耆以御營廳言啓曰本廳來三月四月兩朔應立中部中司屬全羅右道二哨忠淸右道三哨合五哨軍兵六百五十二名已爲逢點整齊矣三月初一日與左司軍兵替代立番後舊軍放送之意敢啓傳曰知道
정조 16년
申耆以御營廳言啓曰本廳來閏四月五月兩朔應立中部右司屬忠淸右道五哨軍兵四月二十五日京中逢點閏四月初一日與中司軍兵當爲替代立番趁期調送事本道監兵使處依前知會之意敢啓傳曰知道
정조 16년
李百亨以義禁府言啓曰其子又小成大司成金方行保放分揀事命下矣保方罪人金方行放送之意敢啓傳曰知道
정조 16년
李百亨以刑曹言啓曰卽接監試覆試一二所入門則江原道春川幼學黃尙格以其兄尙樂代入幼學柳景寬以其弟景恒代入原州幼學金始鳴錄名於二所講冊後冒入一所罪自一所捉送忠淸道忠州幼學李勗彬以京畿豐德幼學申大遠代入罪自二所捉送故査問其委折則一如試所移文辭意而俱爲箇箇遲晩矣取考律文則大典通編諸科條有曰大小科場借述代述者不錄名闌入者幼學以下限己身降定水軍罪人黃尙格黃尙樂柳景寬柳景恒金始鳴李勗彬申大遠等以此律照勘依例移文兵曹定配所押送之意敢啓傳曰知道
정조 16년
壬子二月二十三日巳時上御重熙堂工曹判書貢市堂上入侍時左副承旨趙衍德假注書鄭尙愚記注官承膺祚記事官徐有聞工曹判書金尙集貢市堂上李秉模以次進伏訖上命讀公事書判付訖上曰軍士房承旨入侍出榻敎賤臣承命出傳右副承旨申耆進伏上曰其人貢人待令乎尙集等曰待令矣上曰其中可以仰對詢問者數人招入可也招入訖上曰予於貢市人弊瘼雖絲毫之事必欲軫念使之釐正而大凡陵幸植炬自是無價進排則園行時植炬亦當無價一次所入爲幾柄乎貢人等曰園幸所入爲三百柄矣上曰其人貢物有餘數名子擔當國役其剩縮何如乎貢人等曰其人貢物果有餘數二十一名子自朝家或有元定外擧行之事則以此擔當而每有餘剩貢人輩通同分食園行時植炬雖無受價旣有餘數而應役則於貢人果無爲弊之端矣上曰其人貢物旣有餘數名子使之策應別役然而園行時凡事雖係微細之事猶不欲貽弊於各司有所定例則況貢人乎今年炬價三百兩自畿營上下昨年以前三年炬價今若計給則於事面亦近瑣屑何以則於貢人有從他蒙惠之道乎貢市堂上詳問可也秉模曰問于貢人輩則渠輩以爲其人貢物旣無舊遺在別無可以仰請蒙惠者云矣上曰今此招入貢人中似無解事者貢市堂上詳問元貢人而酌定區劃之道出擧條可也尙集等曰依下敎問於其人貢人等處則以爲園幸時植炬自是應行之役何敢有受價之意而矣貢旣無遺在亦無可以蕩減者若以貢弊言之則兩西貢價之自戶曹上下者一石準折錢則四兩木則二疋今若依司䆃寺濟用監兩西貢價移送惠廳例變通受出於惠廳則實爲支保之道云而今此下敎旣與詢瘼有異且係大變通初非可論無已則戶曹所受兩西貢價春秋每等各爲六百餘石兩等中毋論春秋只今年一等自惠廳上下則所剩之數略可相當於三次植炬之價而有不敢自下擅便敢此仰達矣上曰今年一等自惠廳上下事分付可也出擧條命退諸臣以次退出
정조 16년
今二月二十三日巳時上御重熙堂右承旨右副承旨禮曹參判入侍時右承旨申大顯右副承旨申耆假注書李重蓮記注官承膺祚記事官徐有聞禮曹參判洪明浩以次進伏訖上曰靖陵修改之役一日內可以告完耶明浩曰一日內必當優爲矣上曰適値動駕時往來竝除朝辭爲之而修改之役必各別善爲可也明浩曰徽陵曲墻有頉處待解凍擇吉事命下而各陵丁字閣有頉處修改皆以今番寒食節享兼告擧行事啓下矣徽陵曲墻修改似當一體擧行故敢此仰達矣上曰依爲之出擧條大顯曰同罪未敍人隨卽提稟事曾有定式矣前試官李冕膺旣已蒙敍除職而前試官徐邁修韓光植朴奎淳金履喬俱是同罪之人故敢此仰達矣上曰一體敍用可也出擧條耆曰今此陵幸時司諫院隨駕官不得備員纔已出牌而皆有實故無以陪從云敢此仰達矣上曰竝許遞政官牌招開政差出可也出擧條命退諸臣以次退出
정조 16년
壬子二月二十三日巳時上御重熙堂軍士房承旨入侍時右副承旨申耆假注書鄭尙愚記注官承膺祚記事官徐有聞以次進伏訖上命讀公事書判付訖命書傳敎曰路出後麓洪奉朝賀墓駕過時遣承旨致祭依前此行幸時例爲之祭文當親撰執事官以隨駕中塡差事分付又命書傳敎曰輦路戞過封前入矚增我感慕豈無瀉意坡州牧到宿所後錦城都尉和平翁主墓遣官致祭祭文當親撰執事官以隨駕官塡差事分付又命書傳敎曰近於陵幸還宮時爲念觀光士女爭先入城或有雜沓之弊城鑰每令仍留而以間門之未卽早開夜巡之如例執捉爭先之弊依舊云今後還宮時權閉之城門量宜預開伊夜則觀光士女亦爲弛禁事令該曹知悉添載節目仍令知委防曲命退承史以次退出
정조 16년
行都承旨趙尙鎭隨駕宿行左承旨洪聖淵隨駕宿行右承旨申大顯隨駕宿左副承旨趙衍德隨駕直右副承旨申耆隨駕直同副承旨李百亨隨駕宿注書二員未差假注書李重蓮隨駕宿鄭尙愚隨駕直事變假注書任㸁守宮
정조 16년
大駕詣黔巖碑閣入小次後內閣政院玉堂藥房朝廷二品以上六曹堂上兩司長官口傳問安答曰知道
정조 16년
大駕詣高陽郡入晝停所後內閣政院玉堂藥房朝廷二品以上六曹堂上兩司長官口傳問安答曰知道
정조 16년
大駕詣坡州牧入大次後內閣政院玉堂藥房朝廷二品以上六曹堂上兩司長官口傳問安答曰知道
정조 16년
申耆啓曰禮貌官來言百官稟旨就次傳曰知道
정조 16년
以留都大臣洪樂性狀啓宗廟西庫西邊階砌石頹圮事傳于李百亨曰北邊園階頹圮亦有慰安之禮云守宮承旨奉審後令該曹考例分明有慰安之例則直爲磨鍊二十六日受香待快解凍卽爲擇日修改事分付該曹
정조 16년
李百亨以兵曹言啓曰依下敎隨駕禁軍及駕後禁軍武藝別監內吹兼內吹近仗軍士標下軍兵等處設粥以饋之意敢啓傳曰知道
정조 16년
申耆以壯勇營言啓曰依下敎本營隨駕將校軍兵等處設粥分饋之意敢啓傳曰知道
정조 16년
李百亨以御營廳言啓曰依下敎駕前別抄兼內吹及隨駕將校軍兵等處設粥分饋之意敢啓傳曰知道
정조 16년
壬子二月二十四日丑時上詣永陵擧動入侍時行都承旨趙尙鎭行左承旨洪聖淵右承旨申大顯左副承旨趙衍德右副承旨申耆同副承旨李百亨假注書李重蓮鄭尙愚記事官洪樂游徐有聞檢校直閣鄭東浚徐龍輔尹行任李晩秀徐榮輔待敎徐有榘以次隨駕上具戎服乘轎出宣化門藥房都提調朴宗岳提調鄭昌順副提調趙尙鎭進前曰侵曉勞動聖體若何上曰一樣矣進發由協陽門敦化門出崇禮門至黔巖碑閣所駐蹕耆曰今日出宮時以槍劍軍挾輦軍無標信除出事該大將皆已問備矣入直禁軍不待標信同時除出兵曹判書李秉模亦爲推考何如上曰依爲之出擧條秉模曰今日出宮時挾輦軍槍劍軍扈衛軍官內入直禁軍不待標信或信箭只憑口傳徑先離次揆以師律極爲可駭各其將領決棍汰去常時不能檢飭之罪臣方俟勘而訓鍊大將趙心泰禁衛大將徐有大亦爲推考何如上曰依爲之出擧條上乘馬進發詣高陽郡晝停所入大次少頃命耆頒軍令仍進詣坡州入大次訖兵曹判書李秉模京畿監司徐鼎修楊州牧使洪義榮坡州牧使李敏輔長湍府使李泰永高陽郡守康命吉以次入行軍禮訖上入小次命兵判坡牧入侍秉模敏輔以次進伏上敎敏輔曰今番道路以從略爲之有所下敎果不煩民力乎敏輔曰特軫民弊道路旣從略修治而至於民力則有儲置米會減之命民所沾漑猶勝於農家之賃傭故擧皆樂赴少無言勞之事矣上曰本州有何民瘼與邑弊乎敏輔曰本邑壤小民殘雖以后妃姓鄕稱牧已久而實則幅員田戶反不及高陽矣防營設置以來所賴成樣者不過軍校而三千戶中班戶過半除鄕校書院壯勇營所屬外千把摠知彀官許多差備無以塡闕只有久勤一路差爲招募之資而自聞間都目差送莫不解體厭避爲主甚至他邑移居必免乃已蓋由斗米料薄長待孔途故也在前每都目差送今雖以間都目爲式而至於本州新設三十年凋殘渙散漸莫可收拾爲今之道依前還復每都目久勤前規以爲激勸之道似好故敢達矣上曰間都目遷轉之創規始於何年令兵判取考草記可也出擧條敏輔曰本州田結舊初不年年相仍殆近五十結前後守令不忍勒徵雖無時災之可執而爲此區處之道作爲名色至今襲用惠民則無損而國計之無補彼此一也無寧永許頉給以除眩錯之弊似好今因下詢民瘼敢達矣上曰蕩減可也出擧條命書榻敎曰洪奉朝賀致祭左承旨進去敎秉模曰今日動駕時班次錯亂至於駕前及別騎隊先出侍衛之前兵郞若使之不得前進則豈如是乎當該騎郞卿其拿入査問可也命退諸臣以次退出
정조 16년
行都承旨趙尙鎭隨駕宿行左承旨洪聖淵隨駕宿行右承旨申大顯隨駕直左副承旨趙衍德隨駕宿右副承旨申耆隨駕宿同副承旨李百亨隨駕直注書二員未差假注書李重蓮隨駕宿鄭尙愚隨駕直事變假注書任㸁守宮
정조 16년
大駕詣坡州牧內閣政院玉堂藥房朝廷二品以上六曹堂上兩司長官經宿口傳問安答曰知道
정조 16년
大駕還詣高陽郡入大次內閣政院玉堂藥房朝廷二品以上六曹堂上兩司長官口傳問安答曰知道
정조 16년
洪聖淵啓曰臣以故奉朝賀洪鳳漢致祭事下直進去之意敢啓傳曰知道
정조 16년
壬子二月二十五日卯時上自坡州牧詣永陵擧動入侍時行都承旨趙尙鎭行左承旨洪聖淵行右承旨申大顯左副承旨趙衍德右副承旨申耆同副承旨李百亨假注書李重蓮鄭尙愚記事官洪樂游徐有聞檢校直閣鄭東浚徐龍輔尹行任李晩秀徐榮輔待敎徐有榘以次隨駕上具軍服乘馬出禦牧門藥房都提調朴宗岳提調鄭昌順副提調趙尙鎭曰侵早勞動聖體若何上曰一樣矣上進詣至交河境命該郡守林性運入侍上曰本邑治道頗善爲會減穀物必一一分俵於民人俾有實惠可也命退仍詣陵所降馬入齋室上改具翼善冠淺淡服烏犀帶乘輿詣紅箭門外降輿就版位行四拜禮訖詣丁字閣入閣內行酌獻禮上詣神位前三上香執酌獻酌大祝讀祝訖上詣版位亞終獻如儀訖詣望燎位望燎訖詣陵上奉審下詢陵寢坐向陵司朴知源曰乙坐申向矣上曰穴前卽補土處乎知源曰然矣上還詣齋室命陵司入侍賤臣承命出與令朴知源參奉尹行進偕入進伏上曰昨年本陵公廨修補爲幾處乎行進曰丁字閣香大廳或改瓦或椽木修補水剌間守僕房改建矣命書傳敎曰本陵陞六已陞六者陞敍丁字閣碑閣水剌間香大廳守僕房等公廨無不一新以初區劃較此公役可知其誠心爲之徑遞可惜仍其窠權付令與時任令外任外勿爲遷轉事分付該曹守僕守護軍等令該曹考例施賞耆曰祭享時諸執事不卽各就位此已失儀而執禮以下所就之位又未免錯謬事極未安執禮尹光普推考何如上曰依爲之出擧條命耆書傳敎曰還宮時自永陵洞口至崇禮門捧上言命陵司先退行進等退出命耆頒軍令上改具戎服乘馬進發詣高陽郡入大次命承史侍衛權退諸臣以次退出
정조 16년
行都承旨趙尙鎭坐直行左承旨洪聖淵坐行右承旨申大顯坐左副承旨趙衍德坐右副承旨申耆坐同副承旨李百亨坐直注書二員未差假注書李重蓮仕直鄭尙愚仕事變假注書任㸁仕
정조 16년
大駕詣高陽郡內閣政院玉堂藥房朝廷二品以上六曹堂上兩司長官口傳經宿問安答曰知道
정조 16년
傳于趙衍德曰左副承旨入侍
정조 16년
傳于趙尙鎭曰發遣吏郞諸執事淸齋與否摘奸以來
정조 16년
李重蓮改差代以趙台榮爲假注書
정조 16년
壬子二月二十六日卯時上自高陽郡還宮入侍時行都承旨趙尙鎭行左承旨洪聖淵行右承旨申大顯左副承旨趙衍德右副承旨申耆同副承旨李百亨假注書李重蓮鄭尙愚記事官洪樂游徐有聞檢校直閣鄭東浚徐龍輔尹行任李晩秀徐榮輔待敎徐有榘以次隨駕上具戎服乘馬出郡門藥房都提調朴宗岳提調鄭昌順副提調趙尙鎭等曰連日勞動聖體若何上曰一樣矣命書駕前下敎曰都承旨馳詣明陵奉審局內諸陵一體奉審仍詣弘陵奉審局內諸陵一體奉審以來又命書駕前下敎曰路過贊成墓還宮後遣官致祭其子孫令該曹收用又命書駕前下敎曰考喧都事拿處耆曰坡州試射放單子啓下後軍器寺郞廳持弓矢先詣前站故特敎賞格不卽擧行該官員所當重勘本院請推之外無他可施之罰何以爲之乎上曰拿處可也仍進發至館基峴御幕所上降馬入幕次改具器服乘馬進發至楊鐵坪壯勇營兵房金持默訓鍊大將趙心泰禁衛大將徐有大御營大將李邦一京畿監司徐鼎修管理使李時秀具甲冑跪迎上至幕次降馬陞座秉模跪啓稟小開門秉模及宣傳官以次參現訖敎秉模曰諸將臣多日陪扈故爲念其勞特命除甲冑各回信地以待追擊號令可也宣傳官跪啓稟追擊號令放信砲各營以次應旗追擊宣傳官稟鳴金各回信地訖上改具戎服乘馬進發由崇禮門敦化門協陽門還內諸臣以次退出
정조 16년
壬子二月二十六日酉時上御重熙堂左副承旨入侍時左副承旨趙衍德假注書鄭尙愚記事官洪樂游徐有聞以次進伏訖上命讀上言公事書判付訖上曰回榜老人若上來則卽令兵曹草記俾無遲留事有所定式矣今此上言中有平安道回榜老人上來已久而自兵曹不爲草記尙此遲留云其委折令兵曹草記事分付可也命退承史以次退出
정조 16년
行都承旨趙尙鎭坐行左承旨洪聖淵坐直行右承旨申大顯坐左副承旨趙衍德坐直右副承旨申耆坐同副承旨李百亨坐注書二員未差假注書鄭尙愚仕趙台榮仕直事變假注書任㸁仕
정조 16년
藥房都提調朴宗岳提調鄭昌順副提調趙尙鎭啓曰祗謁仙寢聖孝克伸屢日移次回鑾萬安欣忭之忱容有其極伏未審夜間聖體若何寢睡水剌之節何如膈候諸節亦何如天和新復勞動旣多不瑕有損今日臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣矣回駕之後膈氣比日前快減卿等不必入侍矣
정조 16년
申耆啓曰御營廳將官來言今日本廳軍兵日次私習云矣敢啓傳曰後日次爲之
정조 16년
傳于申耆曰禮房承旨馳詣受香所奉審摘奸以來
정조 16년
趙尙鎭啓曰來初一日輪對日次而國忌齋戒相値頉稟之意敢啓傳曰知道
정조 16년
趙尙鎭啓曰日次儒生殿講還宮後更稟事命下矣以何日爲之乎敢稟傳曰三明日爲之
정조 16년
趙尙鎭啓曰日次儒生殿講三明日爲之事命下矣處所以何處爲之乎敢稟傳曰便殿爲之
정조 16년
傳于申耆曰梁鐵坪閱武時禁衛大將徐有大馳突可意御營大將李邦一老能躍馬各內下大鹿皮一令賜給禁軍別將李明運如許筋力今始初見內下弦弓一張賜給開城留守李時秀發放時制騎不但不媿武帥路次飛鞚躍過十許里其爲聳觀瞻反復勝焉豹皮一令賜給郊閱將臣施賞係是故事賞典皆令閤門親授
정조 16년
趙尙鎭啓曰明日生進放榜兩司侍臣當爲進參除在外未署經外未肅拜呈告人員竝待開門牌招何如傳曰允
정조 16년
趙尙鎭以禮曹言啓曰卽接四館所所報則己酉十一月十一日秋到記入格幼學申翰範直赴會試庚戌八月二十七日日次儒生殿講入格幼學崔啓運直赴會試同年九月三十日儒生應製入格幼學任進士閔致載直赴殿試同年十二月二十六日柑製入格進士李廷顯直赴殿試辛亥正月十七日水原儒生試所時入格進士任希存直赴殿試同年二月初二日春到記入格幼學沈鎜幼學韓永建直赴殿試幼學鄭時善直赴會試同年六月十九日儒生應製入格進士金熙華幼學權倚直赴殿試同日水原儒生應製入格幼學權熀幼學沈徽鎭直赴殿試同年八月十一日秋到記入格幼學韓耆裕進士尹愭直赴殿試幼學李景運直赴會試同年十月十七日日次儒生分製講入格進士林漢浩直赴殿試同年十一月二十九日柑製入格進士鄭東簡直赴殿試同年十二月十五日日次儒生殿講入格幼學林景鎭直赴殿講同月二十二日儒生應製入格進士申龜朝進士申光河幼學蔡弘遠直赴殿試壬子正月十七日春到記入格進士李弘達幼學鄭宗顯直赴殿試幼學東方淑直赴會試同日人日製入格幼學南公轍直赴殿試同月二十六日水原儒生試所時入格幼學任厚常直赴殿試己酉式年會講入格有故未赴殿試幼學宋濟康壬辰後庭試復科幼學韓光烈分等許赴事報來矣幼學任進士閔致載進士李進顯進士任希存幼學沈鎜幼學韓永建進士金熙華幼學權倚幼學權熀幼學沈徽鎭幼學韓耆裕進士尹愭進士林漢浩進士鄭東簡幼學林景鎭進士申龜朝進士申光河幼學蔡弘遠進士李弘達幼學鄭宗顯幼學南公轍幼學任厚常幼學宋濟康幼學韓光烈許赴於今式年殿試幼學申翰範幼學崔啓運幼學鄭時善幼學李景運幼學東方淑依例許赴於今式年講經會試何如傳曰允
정조 16년
申耆以兵曹言啓曰今番永陵幸行時隨駕將校軍兵各差備等犒饋依定奪以乾物分給之意敢啓傳曰知道
정조 16년
申耆以兵曹言啓曰依下敎今番行幸時隨駕內吹螺赤及龍虎營兼內吹等處木綿依例施賞之意敢啓傳曰知道
정조 16년
申耆以兵曹言啓曰因慶尙道別騎衛李祥一馬兵金聲振選武曺龍文咸鏡道馬兵李光澤江原道馬兵洪禹泰等聯名上言判付內令兵判査實草記事命下矣觀此上言內辭緣則渠等俱以各道道科之次直赴會試人今番監兵營關內道科初試人竝與姓名成冊而趁會試起送云故罔夜上來各該邑報到付兵曹則該吏言內自本曹只有成冊上送之行關而初無初試人起送事云監兵營不能詳察以致遠地人虛行之弊亟令有司許赴會試事也每當科擧之時自本曹例爲行關於各道直赴殿試人使之修成冊起送直赴會試之類只姓名成冊修報以爲存沒憑考之地原無趁期起送之文便是應行之格例而大典通編武科條有曰軍兵賞格直赴會試者許赴無講經科今此李祥一等許赴式年科會試一款有違法典上言內辭緣置之各該道監兵營誤爲知委有此遠人往來之弊三道道帥臣推考何如傳曰允起送非渠罪如能講許赴可也
정조 16년
申耆以兵曹言啓曰平安道平壤居幼學金遇球上言內其父嘉善益緖以去壬子年武科出身逢此回甲之歲回榜年唱榜自是已例而道臣狀聞起送故上來等待而尙無唱榜擧行之令云矣該道起送狀啓尙無啓下本曹之事故據實草記請推道臣矣政院以狀本啓下之明有載錄有所往復始爲査出則該吏果爲至今掩置於渠家臣之矇然不察率爾仰對之罪惶恐俟勘而道啓旣已的實金益緖回榜之典依例擧行何如傳曰允當該判堂査出推考可也
정조 16년
申耆以兵曹言啓曰扈衛別將金爀羽林衛將黃顯基各決棍十度後汰去之意敢啓傳曰知道
정조 16년
申耆以壯勇營言啓曰今番陵幸時本營隨駕將校軍兵乾犒饋依定式抄出未經顯隆園行幸時隨駕之類磨鍊分給之意敢啓傳曰知道
정조 16년
申耆以壯勇營言啓曰今番行幸時隨駕本營鄕武士柳葉箭入格人別單書入之意敢啓傳曰知道
정조 16년
申耆以禁衛營言啓曰隨駕本勞將校軍兵等處依定奪乾犒饋磨鍊分給之意敢啓傳曰知道
정조 16년
申耆以御營廳言啓曰本廳隨駕兼內吹及將校軍兵等處依定奪乾犒饋磨鍊分給之意敢啓傳曰知道
정조 16년
申耆以御營廳言啓曰依下敎本廳兼內吹三十名等處木綿各一疋施賞之意敢啓傳曰知道
정조 16년
申耆以守禦廳言啓曰今番隨駕招搖旗差備將校軍兵等處犒饋依傳敎以乾物磨鍊分給之意敢啓傳曰知道
정조 16년
申耆以摠戎廳言啓曰今番隨駕本廳招搖旗差備將校軍兵等處依定奪乾犒饋磨鍊分給之意敢啓傳曰知道
정조 16년
壬子二月二十七日未時上御重熙堂左副承旨入侍時左副承旨趙衍德假注書趙台榮記事官洪樂游徐有聞以次進伏訖上命書傳敎曰今番陵幸時地方官坡州牧使李敏輔內下大豹皮一令依例賜給又命書傳敎曰京畿監司徐鼎修馳能如規內下大鹿皮一令賜給命退承史以次退出
정조 16년
行都承旨趙尙鎭病行左承旨洪聖淵坐行右承旨申大顯坐直左副承旨趙衍德坐右副承旨申耆坐同副承旨李百亨坐直注書二員未差假注書鄭尙愚仕趙台榮仕直事變假注書任㸁仕
정조 16년
李百亨啓曰大司憲具㢞呈辭執義李宗爕掌令權儐持平李羽逵牌不進閔師宣陳疏入啓掌令宋煥箕在外監察茶時之意敢啓傳曰知道
정조 16년
傳于趙尙鎭曰諸承旨持公事入侍
정조 16년
以執義李宗爕掌令權儐持平李羽逵司諫林道浩獻納李羽晉牌不進罷職傳旨傳于申大顯曰只推
정조 16년
傳于李百亨曰龍川民上言不但猥濫該曹自當然嚴處而營題中設鎭當在朝家處分云云者誠如原情中云云則該道臣事極爲駭然焉敢以當在朝家處分等說題給民狀有若推諉於朝家者然乎其委折令廟堂査問論勘
정조 16년
傳于李百亨曰平壤回榜出身老人旣召見其子令道臣相當窠收用事下諭
정조 16년
傳于李百亨曰上言也擊錚也申聞鼓也法意豈不盛矣民習不古奸弊多端官長將不得爲官長於是乎不可一味任置近於申飭之後頗有令行之效今番二百里往還畿內地方擊錚不過數人而亦可以猥濫道伯不爲循例捧供則獨於部字內數里擊錚至於十餘人之多大抵今行行路考喧全不成樣該郞纔命拿處鳴錚之亂雜又如此當該考喧都事爲先添問目捧供嚴加照律左右列考喧羅卒令兵判一竝嚴棍行首羅卒畿沿充軍